ועדת החוקה חוק ומשפט, כנסת 17, פרוטוקול מספר 268, 2007-07-25 12:00

מנחם בן-ששון: רבותי, תיקון טעות בחוק העונשין (תיקון מס' 94), התשס"ז-2007.

מנחם בן-ששון: "יום חמישי, 19 ביולי 2007, ד' באב התשס"ז, לכבוד חבר הכנסת מנחם בן-ששון , יושב-ראש ועדת החוקה, חוק ומשפט, כאן.

מנחם בן-ששון: תיקון טעות בחוק העונשין (תיקון מס' 94), התשס"ז-2007.

מנחם בן-ששון: בהתאם להוראות סעיף 10א לפקודת סדרי השלטון והמשפט, התש"ח-1948, הריני מעבירה לעיונך הצעה לתיקון טעות בשל טעות טכנית בנוסח החוק שבנדון, אשר התקבל בכנסת ביום ד' בסיוון התשס"ז, 21 במאי 2007 ופורסם ברשומות.

מנחם בן-ששון: אודה לך אם תביא את ההצעה לפני ועדת החוקה, חוק ומשפט לקביעת הטעות, ולאחר מכן לאישורה במליאת הכנסת.

מנחם בן-ששון: בברכה, דליה איציק, יושבת ראש הכנסת.

מנחם בן-ששון: לוט: נוסח ההחלטה בדבר תיקון טעות בחוק העונשין (תיקון מס' 94), התשס"ז-2007", העתק ליועצת המשפטית.

מנחם בן-ששון: האם את יכולה להסביר לנו במה מדובר?

אפרת רוזן: בחוק העונשין (תיקון מס' 94), שעסק בחובות דיווח, תיקנו את ההגדרה של משפחת אומנה.

אפרת רוזן: בשל השמטה טכנית ההגדרה התייחסה רק לסעיף אחד ולא לסעיף אחר בהצעת החוק.

אפרת רוזן: "חוק העונשין (תיקון מס' 94), התשס"ז-2007- - -."

מנחם בן-ששון: אני רוצה שנרגיע את עצמנו.

מנחם בן-ששון: אם יש מישהו שדחוף צריך לעלות למליאה, או שישלח מישהו במקומו אלינו או שישלח מישהו במקומו למליאה.

מיכאל איתן: זה חשוב מה הוא מצביע?

גדעון סער: אמרה לי יושבת-ראש הכנסת שאמרת לה שבחמש דקות מסיימים.

גדעון סער: בדרך כלל לא עושים בזמן מליאה הצבעות.

מנחם בן-ששון: נכון.

גדעון סער: אפילו אם מפסידים בבוקר.

מנחם בן-ששון: אני מרגיע אתכם, אני לא אצביע אם אני לא יודע שיש לי רוב.

גדעון סער: איזה מין דבר זה?

גדעון סער: אין גבול לשחיתות שלך?

גדעון סער: מושחת.

נסים זאב: די.

נסים זאב: די.

גדעון סער: אין די.

גדעון סער: אני מתייצב מאחורי הדברים.

גדעון סער: אני לא חוזר בי.

זהבה גלאון: אין דבר כזה, יושב-ראש ועדה לא מצביע עד שאין לו רוב?

גדעון סער: הוא לא מצביע עד שיש לו רוב.

גדעון סער: זה כנסת שלו?

מנחם בן-ששון: היו דברים שהייתי בהם במיעוט, בעניין הזה אני לא אצביע עד שיהיה לי רוב.

גדעון סער: לא יהיה לך עד סוף הכנסת.

מנחם בן-ששון: חברים, חברים.

גדעון סער: תגלגל עיניים לשמים.

מנחם בן-ששון: חברים, זה בוודאי- - -

גדעון סער: חברים תקרא לחברים שלך.

גדעון סער: יש גבולות, מי שחוצה גבולות, צריך לשים לו את הגבולות, הוא שובר היום את כל הגבולות.

מנחם בן-ששון: חברים, חברי הכנסת, זה בוודאי עניין שאפשר להיות בו בשקט, עניין טכני.

מנחם בן-ששון: כן, גברתי.

אפרת רוזן: "בפסקה (1), המילים למעט 'אומנה יומית' יימחקו.

אפרת רוזן: תחילתו של תיקון הטעות ביום תחילתו של תיקון מס' 94.

אפרת רוזן: "

מנחם בן-ששון: חברים, מי בעד התיקון הזה, ירים את ידו?

מנחם בן-ששון: מי נגד?

מנחם בן-ששון: מי נמנע?

מנחם בן-ששון: הצבעה בעד – רוב נגד – מיעוט אושרה החלטה בדבר תיקון טעות בחוק העונשין (תיקון מס' 94), התשס"ז-2007.

נסים זאב: יש לך רוב, אדוני היושב-ראש.

מנחם בן-ששון: אני לא צריך יותר מזה.

מנחם בן-ששון: 2.

מנחם בן-ששון: הצעת חוק-יסוד: הממשלה (תיקון מס' ), הרכבת הממשלה על ידי ראש הרשימה הגדולה, בקשה לרביזיה.

מנחם בן-ששון: חברים, אנחנו נצביע עכשיו על שני דברים, קודם על הרביזיה, לפי בקשתו של חבר הכנסת רותם.

גדעון סער: על מה, תגיד את הנושא.

מנחם בן-ששון: הרביזיה היא על ההצבעה בעניין ראש הסיעה הגדולה.

אופיר פינס-פז: זו רביזיה שלי.

מנחם בן-ששון: גם אופיר פינס ביקש, ואני אצטרף אליך ברביזיה, ולאחר מכן נצביע על הצעת החוק, אם הרביזיה תתקבל.

מנחם בן-ששון: מי בעד הרביזיה, ירים את ידו.

תמי ברנע: תשעה בעד.

מנחם בן-ששון: מי נגד, ירים את ידו.

מנחם בן-ששון: זהבה גלאון, כבר הצביעו בשבילך.

זהבה גלאון: סליחה, רק אם הקול שלי מכריע.

זהבה גלאון: לא היה כדבר הזה, מנחם בן-ששון.

מנחם בן-ששון: הקול שלך מכריע.

גדעון סער: חברת הוועדה היא זהבה גלאון, אם היא רוצה אפשר להחליף אותה במליאה, אי אפשר להחליף אותה בהצבעה.

מנחם בן-ששון: גברתי, הקול שלך מכריע, ואת מתעקשת להצביע.

מנחם בן-ששון: אני יוצא להפסקה.

מנחם בן-ששון: יש הפסקה.

מיכאל איתן: אנחנו באמצע הצבעה, אתה צריך להכריז על התוצאות.

מנחם בן-ששון: רבותי, יש אי הבנות.

גדעון סער: אין אי הבנות.

מנחם בן-ששון: יש לי חבר מיותר.

גדעון סער: אני דורש הצבעה שמית על הנושא הזה.

זהבה גלאון: רק אם הקול שלי מכריע, הקול שלי מתייתר.

מנחם בן-ששון: גברתי, זה תשעה מול תשעה.

איל זנדברג: לא יכול להיות שיש תשעה-תשעה, נבדוק את זה שמית.

מנחם בן-ששון: רבותי, כדי לברר את הדבר עם חברת הכנסת גלאון, אני צריך לעשות הפסקה.

אופיר פינס-פז: מה ההסכם בין קדימה למרצ בוועדת החוקה?

משה גפני: מה זה נוגע לוועדה?

אופיר פינס-פז: זה נוגע לוועדה הזאת.

זהבה גלאון: ההסכם שלי עם סיעת קדימה תמיד זה היה, לא רק לגבי, שמפלגה שמה- - -

משה גפני: מה זה רלוונטי?

מיכאל איתן: יש תקנון, אנחנו חיים מתקנון, לא מהסכמים.

מנחם בן-ששון: רבותי, אני מודיע על הפסקה של חמש דקות.

משה גפני: אדוני היושב-ראש, אני מתלונן בוועדת האתיקה על ההתנהלות שלך, ההתנהלות שלך היא התנהלות מופרעת.

משה גפני: היתה הצבעה.

משה גפני: (הישיבה נפסקה בשעה 12:07) (הישיבה נתחדשה בשעה 12:10)

מנחם בן-ששון: רבותי, נצביע פעם נוספת.

מנחם בן-ששון: חברת הכנסת גלאון הבהירה לי שאם הקול שלה הוא הקול המכריע, היא לא מצביעה.

זהבה גלאון: לא כך, הסיכום הוא שאני מצביעה, ואם הקול שלי הופך להיות קול מכריע, הקול שלי לא נספר.

זהבה גלאון: קודם כול, אני מצביעה.

מנחם בן-ששון: ברור.

מנחם בן-ששון: גברתי, כדי למנוע ספק את תהיי אחרונה ברשימה, וכשנגיע ברשימה לקולך, נדע האם הקול שלך מכריע או לא.

מנחם בן-ששון: הצבעה שמית, בבקשה, הצבעה על הרביזיה.

תמי ברנע: (קוראת בשמות חברי הכנסת) מנחם בן-ששון – בעד קולט אביטל – בעד מיכאל איתן – נגד טלב אלסאנע – נגד יצחק גלנטי – בעד משה גפני – נגד עמירה דותן, במקומה זאב אלקין – בעד נסים זאב

נסים זאב: אני רוצה להצביע בסוף.

נסים זאב: אני מבקש להיות אחרי זהבה גלאון.

תמי ברנע: (קוראת בשמות חברי הכנסת) יצחק לוי - נגד אברהם מיכאלי - נגד אפרים סנה, במקומו איתן כבל - בעד סעיד נפאע - נגד גדעון סער - נגד אופיר פינס - בעד דוד רותם - בעד עתניאל שנלר - בעד נסים זאב

נסים זאב: אני אחריה.

מנחם בן-ששון: אני מבקש לפניה, אחרת היא לא יכולה להיות אחרונה.

תמי ברנע: נסים זאב - נגד זהבה גלאון - נמנעת

מנחם בן-ששון: שמונה בעד, שמונה נגד.

גדעון סער: אי אפשר לעשות עוד פעם רביזיה כמו שעשית לאחוז החסימה.

תמי ברנע: התוצאות: שמונה בעד, שמונה נגד, אחד נמנע.

זהבה גלאון: זהבה גלאון לא יכולה להצביע.

מנחם בן-ששון: זהבה גלאון, האם הצבעת?

זהבה גלאון: אני יכולה גם לא להצביע, נניח שלא הצבעתי.

איל זנדברג: היא לא מצביעה, אפשר להצביע במקומה.

מנחם בן-ששון: מי במקומה?

מנחם בן-ששון: שלמה ברזניץ נמצא?

זהבה גלאון: אין דבר כזה.

זהבה גלאון: אי אפשר להחליף אותי.

מיכאל איתן: תסלח לי, כתוב בפרוטוקול "נמנע", אתם רוצים לזייף את זה?

מנחם בן-ששון: אני שואל אותה.

מיכאל איתן: כתוב כאן, אין לך מה לשאול.

מיכאל איתן: כתוב בפרוטוקול.

מיכאל איתן: זה לא מעניין, זה כתוב בפרוטוקול.

מיכאל איתן: את, אל תעני לו.

מיכאל איתן: כאן כתוב שהיא אמרה שהיא נמנעה.

מיכאל איתן: זהבה גלאון נמנעה.

מנחם בן-ששון: הישיבה לא נעולה.

מנחם בן-ששון: האם אני רשאי להצביע על חוק-יסוד: הממשלה פעם שנייה אחרי שהצבעתי בבוקר בתוצאות שמונה-שמונה?

איל זנדברג: למרות ליקוי המאורות שכבר היה לי מרוב הצבעות, אנחנו עכשיו בדיון על רביזיה.

איל זנדברג: רביזיה זה אומר שאנחנו דנים מחדש בהצעת חוק שההצבעה בה כבר נסגרה בשעת בוקר מוקדמת יותר, אם הצעת הרביזיה לא עוברת, כי אין לה רוב של תומכים, הרי שמה שנעשה כאן- - -

מנחם בן-ששון: תן לאנשים לשבת, כי יכול להיות שנגיע לעוד דיונים.

איל זנדברג: ברשותכם, הדבר הפשוט יותר הידוע לכולם, אם הצעה לרביזיה לא עברה, מה שנעשה, נעשה, ושום דבר לא נפתח ולא ממשיכים להצביע.

איל זנדברג: זה הרעיון של רביזיה.

איל זנדברג: לשאלת ההצבעה עצמה, יש לנו את סעיף 9א לתקנון, שמבהיר מצב של סיעה מיוצגת.

איל זנדברג: זה המצב שנוהג לגבי חברת הכנסת גלאון לפי מה שאני מבין.

איל זנדברג: הסעיף שמבהיר לנו מתי יכול חבר כנסת, במקרה הזה מטעם סיעת קדימה, להצביע.

איל זנדברג: אני אקרא לכם אותו.

מיכאל איתן: אדוני, היא אמרה שהיא נמנעה, זה כתוב פרוטוקול, אל תקרא לי עכשיו סעיפים אחרי העובדות.

מיכאל איתן: המזכירה כתבה: נמנעת.

מיכאל איתן: היתה כבר הצבעה, לא מעניינת אותנו עכשיו פרשנות מה היה כך או אחרת, קודם תגיד אם יש הצבעה או אין הצבעה.

מיכאל איתן: כל חברי הוועדה הצביעו?

מיכאל איתן: 17 הצביעו?

מיכאל איתן: כן או לא? תענה לי.

איל זנדברג: מותר לי לענות לפי סדר שלי.

מיכאל איתן: 17 איש הצביעו, נגמר תהליך ההצבעה.

מיכאל איתן: פרשנות, מי שרוצה, יבוא אליך וישמע אחר כך.

מיכאל איתן: אני רוצה שיהיה ברור, ההצבעה נגמרה, עכשיו אפשר לשמוע מה שאתה רוצה.

מיכאל איתן: 17 איש הצביעו.

מיכאל איתן: 17 איש הצביעו.

מיכאל איתן: כתוב 17 איש, שמית, אחד-אחד הצביעו.

מיכאל איתן: האם נגמרה ההצבעה או עכשיו מתחילים לשמוע סיפורים?

משה גפני: נציג היושר, מה שלא מוצא חן בעיניך תעוות את הכול.

קריאות: מי?

משה גפני: מושחתים, מי שמושחת.

משה גפני: אני לא זוכר דבר כזה בכנסת, לא זוכר.

מנחם בן-ששון: רבותי, אני רוצה לשמוע מה שאומר היועץ המשפטי לעיני כל ישראל.

איל זנדברג: תרשו לי דקה וחצי, לפי כל שעון שהוא זה יהיה 90 שניות.

נסים זאב: זו הפעם הראשונה בהיסטוריה, לא נרשם שהוא מצביע.

יצחק גלנטי: תן ליועץ המשפטי לומר את דברו.

משה גפני: לפי הקצב הזה היושב-ראש יכול להחליט שיש רוב נגדו, והוא יכול להחליט שזה רק מיעוט.

מנחם בן-ששון: רבותי, אני אבקש לנעול את הישיבה.

מנחם בן-ששון: אני מבקש לשמוע קודם את היועץ המשפטי, אבל אני לא יכול לעשות את זה.

איל זנדברג: ברשותכם, סעיף 9א(ג)

איל זנדברג: (2) מבהיר את המצב המשפטי, שהוא לא דורש פרשנויות מסובכות, אני חושב שהעברית פשוטה.

איל זנדברג: בהתייחס למצב של חבר מטעם סיעה מיוצגת ששולחת נציג מסיעה אחרת נאמר "נעדר באופן ארעי חבר ועדה מטעם סיעה מיוצגת, רשאי למלא את מקומו בוועדה חבר אחר מסיעתו".

איל זנדברג: הכוונה היא שאם חברת הכנסת גלאון, אני אקח את המקרה הקונקרטי, נעדרת- - -

מנחם בן-ששון: היא לא נעדרת, אולי היא אישה נהדרת.

איתן כבל: תן לו לסיים.

מנחם בן-ששון: חבר הכנסת איתן, למה לצעוק, תקשיבו.

מנחם בן-ששון: אני צריך להחליט.

מנחם בן-ששון: אם אני אשמע חוות דעת בלחש, תגידו שזה לא בסדר, תשמעו אתם, לעיני כל ישראל.

איל זנדברג: לכן ברור לכולנו שממלא המקום הוא חבר ועדה לכל דבר ועניין, וזה נכון, וברגע שהוא הצביע, הרי שהוא הצביע ולא נעדר.

איל זנדברג: במישור העובדתי, עולה השאלה אם חברת הכנסת גלאון הצביעה.

איל זנדברג: כמדומני שהיא אמרה שהיא נמנעת, ולכן זו הצבעתה.

מנחם בן-ששון: ולכן?

איל זנדברג: לכן ההצעה של חבר הכנסת רותם ואחרים לקיים דיון מחדש, לפי סעיף 110 לתקנון לא התקבלה, אם הבנתי את מניין הקולות נכון.

מנחם בן-ששון: השאלה השלישית היא, מהו הנוהל שבו אני יכול להעלות פעם נוספת את חוק-יסוד: הממשלה לעניין הסיעה הגדולה?

יצחק לוי: תשאל אותה שאלה גם לגבי אחוז החסימה.

נסים זאב: אני מבקש שיהיו שתי הצבעות היום.

נסים זאב: אם מעלים את סעיף א', גם סעיף ב' יעלה היום לדיון, אנחנו לא מבחינים ביניהם.

נסים זאב: אי אפשר שסעיף אחד יעלה היום, והסעיף הבא, אם ליושב-ראש אין רוב, יהיה בעוד ארבעה חודשים, לזה לא נסכים.